Oficialusis leidinys L 198 , 08/08/1996 p. 0036 - 0039



Devynioliktoji Komisijos direktyva 96/41/EB 1996 m. birželio 25 d. derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II, III, VI ir VII priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 95/34/EB [2], ypač į jos 8 straipsnio 2 dalį, pasikonsultavusi su Kosmetologijos moksliniu komitetu, kadangi turimi moksliniai duomenys rodo, kad urokano rūgštis kenkia imuniniams procesams veikiant ultravioletinei spinduliuotei, todėl jos naudojimas turėtų būti uždraustas; kadangi kalcio hidroksido ir guanidino druskos derinio ir ličio hidroksido, naudojamų kaip plaukų ištiesinimo priemonės, poveikis gali būti nepageidaujamas, jiems patekus į akis; kadangi dėl to jų naudojimui turėtų būti taikomi tam tikri apribojimai ir reikalavimai; kadangi, remiantis naujausiais moksliniais ir techniniais tyrimais, chlorfenezinas, natrio hidroksimetilglicinatas ir sidabro chloridas, nusodintas ant titano dioksido, gali būti naudojami kosmetikos gaminiuose kaip konservantai; kadangi pagal naujausius mokslinius ir techninius tyrimus N-{-(2 ir 4)-[(2-oksoborn-3-iliden)metil]benzil}akrilamido polimeras gali būti naudojamas kosmetikos gaminiuose kaip UV filtras; šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 76/768/EEB iš dalies keičiama kaip nurodyta priede. 2 straipsnis 1. Valstybės narės imasi būtinų priemonių užtikrinti, kad Bendrijoje įsisteigę gamintojai ir importuotojai nuo 1997 m. liepos 1 d. nepateiktų į rinką šios direktyvos reikalavimų dėl priede nurodytų medžiagų neatitinkančių gaminių. 2. Valstybės narės imasi būtinų priemonių užtikrinti, kad 1 dalyje nurodyti gaminiai, kurių sudėtyje yra priede nurodytų medžiagų, nebūtų parduodami arba kitaip pateikiami galutiniam vartotojui po 1998 m. birželio 30 d. 3 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip 1997 m. birželio 30 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 4 straipsnis Ši direktyva įsigalioja trečią dieną po jos paskelbimo Europos Bendrijų oficialiajame leidinyje. 5 straipsnis Ši direktyva skirta valstybėms narėms. Priimta Briuselyje, 1996 m. birželio 25 d. Komisijos vardu Emma bonino Komisijos narė [1] OL L 262, 1976 9 27, p. 169. [2] OL L 167, 1995 7 18, p. 19. -------------------------------------------------- PRIEDAS Direktyvos 76/768/EEB priedai iš dalies keičiami taip: 1. II priede įrašomas šis nuorodos numeris: "418. 3-imidazol-4-ilakrilo rūgštis ir jos etilo esteris (urokano rūgštis)". 2. III priedo nuorodos numeris 15 pakeičiamas šiais nuorodų numeriais: "(a) | (b) | (c) | (d) | (e) | (f) | 15a | Kalio arba natrio hidroksidas | a)Antnaginės odelės tirpiklis | a)5 % svorio | | a)Sudėtyje yra šarmo. Vengti patekimo į akis. Gali sukelti aklumą. Saugoti nuo vaikų | | b)Plaukų ištiesinimo priemonės | b) | | b) | | 1.Ne profesionalams | 1.2 % svorio | | 1.Sudėtyje yra šarmo. Vengti patekimo į akis. Gali sukelti aklumą. Saugoti nuo vaikų | | 2.Profesionalams | 2.4,5 % svorio | | 2.Tik profesionalams. Vengti patekimo į akis. Gali sukelti aklumą. | | c)pH stabilizatiorius | c)pH iki 12,7 | | c)Saugoti nuo vaikų. Vengti patekimo į akis | | —depiliacijos priemonės | | | | | d)Kiti gaminiai pH stabilizuoti | d)pH iki 11 | | | 15b | Ličio hidroksidas | a)Plaukų ištiesinimo priemonės | | | | | 1.Ne profesionalams | 1.2 % svorio | | 1.Sudėtyje yra šarmo. Vengti patekimo į akis. Gali sukelti aklumą. Saugoti nuo vaikų | | 2.Profesionalams | 2.4,5 % svorio | | 2.Tik profesionalams. Vengti patekimo į akis. Gali sukelti aklumą | | b)Kiti gaminiai | | | | 15c | Kalcio hidroksidas | a)Plaukų ištiesinimo priemonės, turinčios du komponentus: kalcio hidroksidą ir guanidino druską | 7 % perskaičiavus į kalcio hidroksidą | | Sudėtyje yra šarmo. Vengti patekimo į akis. Gali sukelti aklumą. Saugoti nuo vaikų | | b)Kiti gaminiai | | | | 3. VI priede: a) pirma dalis: įrašomi šie nuorodų numeriai: "(a) | (b) | (c) | (d) | (e) | 50 | 3-(p-chlorfenoksi)-propan-l,2 diolis (chlorfenezinas) | 0,3 % | | | 51 | Natrio hidroksimetilamino acetatas (natrio hidroksimetilglicinatas) | 0,5 % | | | 52 | Sidabro chloridas, sumaišytas su titano dioksidu | 0,004 %, perskaičiavus į AgCl | 20 % AgCl (m/m) nuo TiO2. masės. Draudžiama gaminiuose vaikams iki trejų metų, burnos higienos priemonėse ir priemonėse, skirtose naudoti apie akis ir lūpas."; | | b) antra dalis: išbraukiami nuorodų numeriai 2 ir 30. Prie nuorodų numerių 16, 21 ir 29 nurodyta data "1996 6 30" pakeičiama "1997 6 30". 4. VII priede: a) pirma dalis: įrašomas šis nuorodos numeris: "(a) | (b) | (c) | (d) | (e) | 11 | N-{(2 ir 4)-[2-oksoborn-3-iliden)metil]benzil}akrilamido polimeras | 6 %"; | | | b) antra dalis: išbraukiami nuorodų numeriai 33 ir 34. Prie nuorodų numerių 2, 5, 6, 12, 13, 17, 25, 26, 29 ir 32 nurodyta data "1996 6 30" pakeičiama "1997 6 30". --------------------------------------------------